కమలేష్ నాగర్‌కోటి

కమలేష్ లచ్చం నాగర్‌కోటి (జననం 28 డిసెంబర్ 1999) భారతీయ క్రికెటర్. ఆయన 2017 ఫిబ్రవరి 26న 2016–17 విజయ్ హజారే ట్రోఫీలో రాజస్థాన్ తరపున లిస్ట్ ఏ అరంగేట్రం చేసి, గుజరాత్‌తో జరిగిన విజయ్ హజారే ట్రోఫీ మ్యాచ్‌లో లిస్ట్ ఏ క్రికెట్‌లో రాజస్థాన్ తరపున తొలి హ్యాట్రిక్ సాధించాడు.

నాగర్‌కోటి తండ్రి భారత సైన్యంలో సుబేదార్. తన కొడుకు క్రికెట్ ఆడటం నేర్చుకోవడానికి వీలుగా జైపూర్‌లో ఒక బెడ్‌రూమ్ అపార్ట్‌మెంట్ కొనడానికి తన పదవీ విరమణ నిధిని ఉపయోగించాడు. నాగర్‌కోటి చిన్ననాటి కోచ్ సురేంద్ర సింగ్ రాథోడ్.

కమలేష్ నాగర్‌కోటి ఇండియన్ ప్రీమియర్ లీగ్ 2025 (IPL 2025) వేలంలో చెన్నై సూపర్ కింగ్స్ రూ.30 లక్షలకు కొనుగోలు చేసింది. 
కెరీర్
కమలేష్ నాగర్‌కోటి డిసెంబర్ 2017లో 2018 అండర్-19 క్రికెట్ ప్రపంచ కప్ కోసం భారత జట్టులో చోటు దక్కించుకున్నాడు. ఆయన జనవరి 2018లో కోల్‌కతా నైట్ రైడర్స్ 2018 ఐపీఎల్‌ వేలంలో ₹ 3.2 కోట్లకు అతన్ని కొనుగోలు చేసింది. అయితే గాయం కారణంగా అతను ఒక్క మ్యాచ్ కూడా ఆడలేదు. అయినప్పటికీ అతన్ని తదుపరి సీజన్ కోసం నిలుపుకున్నారు. 2019 ఇండియన్ ప్రీమియర్ లీగ్‌కు ముందు అతను వెన్ను గాయం కారణంగా మళ్ళీ టోర్నమెంట్ నుండి తప్పుకున్నాడు.

కమలేష్ నాగర్‌కోటి నవంబర్ 2019లో బంగ్లాదేశ్‌లో జరిగిన 2019 ఏసీసీ  ఎమర్జింగ్ టీమ్స్ ఆసియా కప్ కోసం భారత జట్టులో చోటు దక్కించుకున్నాడు. ఆయన 2020 సెప్టెంబర్ 26న 2020 ఇండియన్ ప్రీమియర్ లీగ్‌లో కోల్‌కతా నైట్‌రైడర్స్ తరపున తన ట్వంటీ20 అరంగేట్రం చేశాడు.

కమలేష్ నాగర్‌కోటి 26 అక్టోబర్ 2020న భారత క్రికెట్ జట్టు ఆస్ట్రేలియా పర్యటన కోసం ప్రయాణించే నలుగురు అదనపు బౌలర్లలో ఒకరిగా ఎంపికయ్యాడు. అయితే 9 నవంబర్ 2020న తన పనిభారం నిర్వహణ కారణంగా పర్యటన నుండి తొలగించబడ్డాడు.

కమలేష్ నాగర్‌కోటి ఫిబ్రవరి 2022లో 2022 ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో ఢిల్లీ క్యాపిటల్స్ అతన్ని కొనుగోలు చేసింది. ఆయన ఫిబ్రవరి 24న రాజస్థాన్ తరపున 2021–22 రంజీ ట్రోఫీలో తన ఫస్ట్-క్లాస్ అరంగేట్రం చేశాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1999 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు